San Paulo Harresiz Kanpokoa

San Paulo Harresiz Kanpokoa (; ) Erromako lau basilika nagusietako bat da, San Joan Laterangoa, San Petri Vatikanokoa eta Santa Maria Nagusiarekin batera. Basilikako artzapeza Francesco Monterisi artzapezpikua da, 2009az geroztik.

 Arkitektura 

Basilikako barnealdea 131,66 metro luze da, 65 metro zabal eta 29,70 garai, Montofarnoko granitozko 80 koloma monolitikorekin. Bost nabe ditu.

Ataria Calderinik eraiki zuen 1928an, eta 70 metro luze da. Fatxadako pronaosak Bavenoko granito arrosazko 10 koloma monolitiko ditu, ilara bikoitzekoa alboetan eta hirukoitzekoa Tiber aldean, guztira 146.

 Artzapezak 

2005eko maiatzaren 31n, Benedikto XVI.aren aginduari jarraiki, basilika artzapez kardinal baten kontrolpean ipini zuen, beste hiru basilika nagusien antzera. Lehen artzapez kardinala Andrea Cordero Lanza di Montezemolo izan zen.

 San Pauloren hilobia industen 

Basilika Paulo Tartsokoaren hilobiaren gainean eraiki zela uste da. Atxikia duen beneditarren monetarioko kronikaren arabera, sute osteko berreraikuntzan haitzurdinezko sarkofago handi bat aurkitu zen, zurezko bi ohol zituena. Bertan Paulo Apostolo Mart(yri) idazkuna agertzen omen zen. Hala ere, garai hartan aurkitutako beste sarkofagoekin ez bezala, indusketako agirietan ez zen aitatuAsia News: Saint Paul’s sarcophagus found.

2006ko abenduaren 6an, aurkikuntza bat iragarri zen: aldarearen atzean Vatikanoko arkeologoek sarkofago bat aurkitu zuten, apostoluaren hondakinak eduki ahal izan zituenaCatholic News Agency: St Paul burial place 'confirmed'. Oraindik ez da sarkofagoa ireki, ezta bere lekutik atera, eta alboko bi alde estuak baino ezin dira ikusiChristian Fraser, St Paul's tomb unearthed in Rome, BBC News, 7 December 2006.

Konstantinoren basilikako absidea markatzen duen adreiluzko kurba bat sarkofagoaren mendebaldean aurkitu zen, jatorrizko basilikak sarrera ekialdean zuela frogatuz.

 Irudiak 

 Erreferentziak 

 Ikus gainera 
 San Petri Vatikanokoa
 San Joan Laterangoa
 Santa Maria Nagusia

 Kanpo estekak 
  Ibilbide birtuala www.vatican.va

Kategoria:Erromako basilikak
Kategoria:Basilika nagusiak
Kategoria:San Benediktoren monasterioak
Kategoria:Gizateriaren Ondarea Italian